לזה. בינתיים, המשיכו מאמע ואיטק'ה להתפלל מדי שבת ומדי חג בבית הכנסת אשר ליד מגדל המים של בתˉים, כמובן בצד האשכנזי של בית הכנסת. בחופש הגדול של השנה, דניאלה לא שבה לבקר עוד אצל משפחת סגל, מן הסיבה הפשוטה, שאלה פשוט עברו אף הם להתגורר בעיר בתˉים, וכך גם בני משפחת כספי, שהם עברו להתגורר ברחוב ממש טוב, ברחוב רוטשילד. אומנם, מחד, היה עליהם לטפס עד לקומה הרביעית "על עמודים", אך מאידך זכו למרפסת ענקית ממש. כמובן, שמייד משעברו להתגורר כאן בבתˉים, הועברו מסיבות משחקי הקלפים אף הם לכאן, פעם בביתם של משפחת לוי ופעם בביתם החדש של משפחת כספי. סלומון אהב מאוד לארח ובכלל אהב אורחים, במיוחד את קרובי המשפחה מאיסטנבול. וכך, מפעם לפעם, נהגו להתארח ו"לפתוח שולחן" אצל משפחת לוי, משפ' אסיאו, הלא הם אלבירה ובעלה יעקב, אשר מעבר לכביש הראשי. למרבה הצער, הלך בעלה לבית עולמו לפני כשנה, וכך נותרה היא עם ארבעת ילדיה, שהשניים הבוגרים שבהם, כבר היו בעצם בוגרים, ולמעשה, הבכור שבהם עמד להתחתן ממש בקרוב. בן הזקונים של משפחת אבוט, נסים, או כפי שכינוהו: נסימיקו, היה כעת כבן 6 שנים, והנטל של גידולו וגידול האח הבוגר יותר,